Die medisyne wat die regering aanhoudend vir Eskom ingee, is besig om die kragvoorsiener dood te maak, skryf die energie-adviseur Mike Rossouw.
Dit het begin as ’n ligte susmiddel vir die pyn voor Eskom se nuwe vermoë. Ek was een van die mense wat gehelp het om dit toe te dien, so niemand was bekommerd nie.
Die regering en die reguleerder het in die vroeë 1990’s al besef dié beleid moet verander, maar niemand het die oortuiging of die aptyt om die veranderinge deur te voer nie.
Daar is geen aansporing vir Eskom om sy rampspoedige bouprogram vir nuwe vermoë te verbeter nie, want hulle word betaal vir ’n nuwe aanleg nog voordat hulle enige elektrisiteit gelewer het. Die huidige bouprogram is jare agter.
Die grafika wys dat die toename in inkomste danksy tariefverhogings genoeg was om Eskom se basiese bedryfskoste te dek (en ’n wins te lewer), maar die koste van die kragvoorsiener se massiewe skuld het meegebring dat die groep nou ’n rekordverlies gely het en dat die regering moes ingryp met ’n reddingsboei.
Mike Rossouw is ’n energie-adviseur. Hy het voorheen vir Eskom gewerk en hy was die voorsitter van die Energie-intensiewe Verbruikersgroep.